под най-голямата минимална секторна височина, като се взема по-голямата от двете стойности; купесто-дъждовни облаци; ако небето е замъглено, вертикална видимост, ако е известна (6);
 15)
 температура на въздуха;
 16)
 температура на точката на оросяване;
 17)
 настройка (настройки) на висотомера;
 18)
 всякаква налична информация относно важни метеорологични явления в зоните за първоначален набор на височина, включително срез на вятъра;
 19)
 дългосрочна прогноза, ако е на разположение; и
 20)
 специфични инструкции във връзка с ATIS.
 РАЗДЕЛ 10
 Аварийно-оповестително обслужване
 SERA.10001 Прилагане
 а)
 Аварийно-оповестителното обслужване се осигурява от органите за обслужване на въздушното движение:
 1)
 за всички въздухоплавателни средства, на които се осигурява обслужване по контрол на въздушното движение;
 2)
 доколкото е възможно, за всички останали въздухоплавателни средства, които са изпратили полетен план или са известни по друг начин на обслужването на въздушното движение; и
 3)
 за всички въздухоплавателни средства, за които е известно или се смята, че са обект на противозаконни действия.
 SERA.10005 Информация за въздухоплавателно средство, изпълняващо полет в близост до въздухоплавателно средство в аварийно състояние
 а)
 Когато орган за обслужване на въздушното движение установи, че въздухоплавателно средство се намира в аварийно състояние, други въздухоплавателни средства, за които е известно, че се намират в близост до въпросното въздухоплавателно средство, с изключение на предвиденото в буква б), получават възможно най-бързо информация относно естеството на аварията.
 б)
 Когато орган за обслужване на въздушното движение е уведомен или смята, че въздухоплавателно средство е обект на противозаконни действия, във връзката „въздух — земя“ на органа за ОВД не се посочва естеството на извънредната ситуация, освен когато то е посочено първо от въпросното въздухоплавателно средство и когато е сигурно, че такова посочване няма да усложни ситуацията.
 РАЗДЕЛ 11
 Намеса, извънредни обстоятелства и прехват
 SERA.11001 Незаконна намеса
 а)
 Въздухоплавателно средство, което е обект на незаконна намеса, трябва да се опита да установи транспондера на код 7500 и да уведоми съответния орган за обслужване на въздушното движение за този факт, за всички свързани с него важни обстоятелства и за всяко отклонение от текущия полетен план, наложено от тези обстоятелства, за да може органът за обслужване на въздушното движение да осигури предимство на въздухоплавателното средство и да сведе до минимум възможността за конфликтни ситуации с други въздухоплавателни средства.
 б)
 Ако въздухоплавателно средство е обект на незаконна намеса, командирът трябва да се опита да се приземи във възможно най-кратък срок на най-близкото подходящо летище или на определено летище, посочено от компетентния орган, освен ако съображения на борда не налагат друго.
 SERA.11005 Обслужване на въздухоплавателно средство в случай на авария
 а)
 В случай че за въздухоплавателно средство се знае или се смята, че се намира в състояние на извънредна ситуация, включително ако е обект на незаконна намеса, органите за обслужване на въздушното движение отделят максимално внимание на въздухоплавателното средство, оказват му съдействие и му дават приоритет пред други въздухоплавателни средства, според обстоятелствата.
 б)
 Когато въздухоплавателно средство е обект на незаконна намеса или има съмнения за такава, органите за обслужване на въздушното движение задоволяват незабавно исканията на въздухоплавателното средство. Информацията във връзка с безопасното извършване на полета продължава да се предава и